Momentul în care ucrainenii reușesc în premieră capturarea unui soldat nord-coreean în viață, filmat din dronă
Forțele pentru Operații Speciale ale armatei ucrainene au publicat pe rețelele sociale un clip video cu momentul în care au reușit să captureze un soldat nord-coreean pe frontul din Kursk. Soldatul era rănit și a fost luat pe targă, iar ulterior a primit îngrijiri. Președintele ucrainean Volodimir Zelenski a anunțat sâmbătă că soldații săi au capturat doi soldați nord-coreeni și a publicat poze cu ei. Coreea de Nord nu a recunoscut până acum că a trimis trupe în ajutorul lui Putin.